Steingrímur Hermannsson

Steingrímur Hermannsson (Reykjavik, 1928ko ekainaren 22a – ibidem, 2010eko otsailaren 1a) islandiar politikaria izan zen. Islandiako lehen ministroa izan zen 1983tik 1987ra eta 1988tik 1991ra.

Hermann Jónassonen semea izan zen. Illinoisko Teknologia Institutuan eta Caltechen ikasi zuen. 1960ko hamarkadan sartu zen politikan, eta 1971n diputatu hautatu zuten. Islandiako Alderdi Aurrerakoiko kide izan zen eta 1979tik 1984ra zuzendu zuen alderdia.

Bi aldiz izan zen lehen ministro, lehenengoa 1983 eta 1987 bitartean eta bigarrena 1988 eta 1991 bitartean. Justizia, Eliza eta Nekazaritza, Arrantza eta Komunikazio eta Kanpo Arazoetako ministro ere izan zen.

1986an Ronald Reaganen eta Mikhail Gorbatxoven arteko Reykjavikeko gailurra antolatu zuen. 1991n, Lituaniaren independentzia babestu zuen lehen politikari atzerritarra izan zen. Erretiratu ondoren, Islandia Europar Batasunean sartzearen aurka agertu zen.

Kategoria:Reykjavikarrak
Kategoria:Ingeniariak
Kategoria:Islandiako politikariak